b'\n_START_ARTICLE_\nOkergul engm\xc3\xa5ler\n_START_SECTION_\nUtseende\n_START_PARAGRAPH_\nEn liten (vingespenn 18 \xe2\x80\x93 20\xc2\xa0mm), slank, brunlig m\xc3\xa5ler. Vingene er okergule til lysbrune med fire r\xc3\xb8dbrune tverrb\xc3\xa5nd, i alle fall tre av disse er tydelige. Hannen har fj\xc3\xa6rformede antenner. Larven er gr\xc3\xa5 eller gr\xc3\xa5brun, p\xc3\xa5 ryggsiden med m\xc3\xb8rke lengdestriper p\xc3\xa5 sidene og en hvit stripe i midten.\n_START_SECTION_\nLevevis\n_START_PARAGRAPH_\nLarvene kan leve p\xc3\xa5 mange ulike urter, blant andre l\xc3\xb8vetann, maurer og syrer. De voksne m\xc3\xa5lerne flyr om natten i juni \xe2\x80\x93 august og kommer gjerne til lys. De skremmes ogs\xc3\xa5 lett opp om dagen.\n_START_SECTION_\nUtbredelse\n_START_PARAGRAPH_\nArten forekommer i Europa, men mangler i Storbritannia (bortsett fra noen f\xc3\xa5 funn av innfl\xc3\xb8yne individer). I Norge finnes den p\xc3\xa5 \xc3\x98stlandet vestover til Aust-Agder.'